Shin-chan: Operación rescate

é un filme de animación baseado no anime Shin-chan. No Xapón, a estrea deste filme produciuse nos cinemas o 18 de abril do 1998.

En galego, estreouse nos cinemas o 25 de xuño do 2004 e saíu á venda en DVD o 3 de novembro do mesmo ano. O 20 de xuño de 2004, Keichi Hara e Hitoshi Mogo, o director e o produtor da longametraxe, estiveron presentes en Santiago de Compostela na preestrea do filme en Galiza.

 Sinopse 
A historia comeza cando unha axente secreta se agocha no barco onde estaban ceando os alumnos da escola Futaba na Baía de Toquio. Os Pezuño de Porco perséguena e levan o barco canda eles, xunto con Shin Chan e os seus amigos a bordo.

A partir de aí Shin Chan, Masao, Nene, Kazama e Boo-chan van con esta axente a todas partes como reféns dos Pezuño de Porco. Ao mesmo tempo, un axente da SML vai ás casas dos nenos recollendo fotos deles para recoñecelos e rescatalos. Pero cando chega á casa dos Nohara, Misae con Himawari e Hiroshi van tras del ata Hong Kong para rescatar ao seu fillo. Ao final o axente acepta a súa compaña e axuda.

Ao final da aventura, todos están na base secreta dos Pezuño de Porco en Siberia. Alí son testemuñas do método que queren usar para dominar o mundo, un virus informático, o Porquiño Pirata. Mentres todos manteñen unha loita cos axentes dos Pezuño de Porco, Shin Chan entretén ao virus mentres o Profesor crea un antídoto para combatelo.

 Dobraxe 
 Estudio: SODINOR S.A.
 Data: 2004.
 Dirección: Alfonso Valiño.
 Tradución: María Alonso Seisdedos.
 Elenco da dobraxe:
 Personaxe  Actor de dobraxe  Actor orixinal Shin Chan Nohara  Ana Lemos  Akiko Yajima Misae Nohara  Charo Pena  Miki Narahashi Hiroshi Nohara  Matías Brea  Keiji Fujiwara Nene  Montse Davila  Tamao Hayashi Kazama  Teresa Santamaría  Mari Mashiba Boo-chan  Alicia Taboada  Chie Sato Himawari  Helena Amoedo  Satomi Koorogi Señorita Yoshinaga  Nora Abad  Yumi Takada Señorita Matsuzaka  Beatriz García  Michie Tomizawa Director "Mafioso"  Alfonso Valiño  Rokuro Naya Porquiño Pirata  Óscar Fernández  Kaneto Shiozawa Paticurto  César Cambeiro  Koichi Yamadera Mama  Ana Maciñeiras  Minori Matsushima Blade  Norberto Vilanova  Sho Hayami Sexy Girl  Isabel Vallejo  Kotono Mitsuishi Musculman  Gonzalo Faílde  Tesho Genda Ánxela  Antón Olmos  Hiroshi Masuoka Yoshito Usui  Manuel Pombal  Yoshito Usui Profesor  Paco Barreiro  Junpei Takiguchi Xefe dos Pezuño de Porco  Antón Cancelas  Isshin Chiba

 Voces adicionais:
▪ Antón Rubal.
▪ Carolina Vázquez.
▪ Manuel Pombal.
▪ Monti Castiñeiras.
▪ Nora Abad.

 Música 
A canción empregada na versión orixinal como tema de peche é PURENESS (Pureza) interpretada por SHAZNA. Non obstante, na versión galega, optouse por substituír este tema polo segundo peche da serie, é dicir, polo tema interpretado por Teresa Santamaría, chamado Ven comigo a esta festa.

 Notas 

 Véxase tamén 
 Outros artigos 
 Shin-chan

Categoría:Filmes de 1998
Categoría:Filmes en lingua xaponesa
Categoría:Filmes do Xapón
Categoría:Filmes dirixidos por Keiichi Hara
Categoría:Filmes de Shin-chan
Categoría:Xabarín Club
Categoría:Filmes ambientados en Hong Kong
Categoría:Filmes de 1998 con versión en galego